open-index/open-wikipedia-markdown huggingface dataset:
Alfredo

***Alfredo*** (בעברית: "**אלפרדו**") הוא אלבום אולפן משותף של הראפר האמריקאי פרדי גיבס ומפיק ההיפ הופ האמריקאי דה אלכימיסט. האלבום יצא לאור ב-29 במאי 2020, על ידי חברת התקליטים ESGN רקורדס של גיבס, כמו גם ALC רקורדס ואמפייר דיסטריביושן.

האלבום הוא הפרויקט הראשון בין גיבס ודה אלכימיסט בלבד, שכן הוא מציין גם את הפעם השנייה שהם משתפים פעולה באורך מלא, לאחר האלבום Fetti, אותו הוציאו יחד עם הראפר קורנסי . האלבום מכיל הופעות אורח של חבריו של גיבס, הראפרים ריק רוס, בני דה בוצ'ר, טיילר, דה קריאייטור וקונוויי דה משין. האלבום קיבל מועמדות לפרס גראמי בקטגוריית "אלבום הראפ הטוב ביותר" בטקס פרסי גראמי ה-63.

האלבום הגיע בשיאו למקום ה-15 במצעד הבילבורד 200, וצבר 30,000 יחידות שקולות לאלבום בשבוע הראשון לצאתו. האלבום הוא האלבום של גיבס ודה אלכימיסט בהתאמה שהגיע למיקום הגבוה ביותר במצעד.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומים משותפים
קטגוריה:אלבומים שהופקו על ידי דה אלכימיסט
קטגוריה:אלבומי חברת אמפייר דיסטריביושן
King's Disease

***King's Disease*** הוא אלבום האולפן השלושה עשר של הראפר האמריקאי נאז. האלבום יצא לאור ב-21 באוגוסט 2020, על ידי חברת התקליטים מאס אפיל רקורדס. האלבום יצא לאחר אלבומו השנים עשר, Nasir, שיצא שנתיים קודם לכן. האלבום מכיל הופעות אורח של צ'ארלי וילסון , היט-בוי, ביג שון, דון טוליבר, ליל דורק , אנדרסון פאאק, ברוסי בי, הסופרגרופ של נאז דה פירם , פאביו פוריין ואייסאפ פרג. את האלבום הפיקו נאז עצמו והיט-בוי.

האלבום הגיע בשיאו למקום החמישי במצעד הבילבורד 200, עם 47,000 יחידות שקולות לאלבום, מתוכן 28,000 מכירות טהורות. האלבום הוא אלבומו ה-14 של נאז שהגיע לעשירייה הפותחת במצעד. בנובמבר 2020, הוכרז כי האלבום קיבל מועמדות לפרס גראמי בקטגוריית "אלבום הראפ של השנה" בטקס פרסי גראמי ה-63, המועמדות הראשונה של נאז בטקס מזה שמונה שנים והזכייה הראשונה שלו אי פעם.

אלבום ההמשך, *[[King's Disease II]]*, יצא לאור ב-6 באוגוסט 2021.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי נאז
קטגוריה:אלבומים באנגלית
קטגוריה:אלבומים שהופקו על ידי היט-בוי
קטגוריה:זוכי פרס גראמי לאלבום הראפ של השנה
גרגנטואוויס

ממוזער|עצמות שונות של העוף
**גרגנטואוויס** (שם מדעי: *Gargantuavis*) הוא סוג נכחד של עוף גדול שהתקיים במשך הקרטיקון בתור הקמפן, לפני 73 מיליון שנה והוא נחשב לאחד מגדולי העופות של עידן המזוזואיקון. היה זה עוף יחיד במשפחה **Gargantuaviidae** והוא כלל מין אחד - *Gargantuavis philonius*. בממדיו היה דומה ליען או קזואר והגיע למשקל מוערך של 140 ק"ג בממוצע.

המאובנים שלו נמצאו בדרום ספרד, בצפון צרפת וברומניה ב-1995. בעבר חוקרים חשבו שמדובר בסוג קרוב לעופות הבתראים, אך בעקבות שרידי האגן שנמצאו באי האצג (שכיום זאת רומניה), הראו תכונות פרמיטיביות יותר.

עצם הירך של עוף זה, הייתה מראה צורות גרביפורטליות ולא שהיא שטחית, שלא מותאמות לריצה. בשל השרידים המקוטעים שנמצאו, ישנם היבטים רבים של הביולוגיה והאקולוגיה שלהם, שאינם ידועות, כמו הרגלי תזונה.

## תיאור
אף על פי שעוף זה ידוע רק מכמה שרידים שונים של עצמות בודדות ומאובנות, יש מידע על מראה חייו והאקולוגיה שלו. בנוסף לכך הוסברו כמה דגימות, שמייצגות כמה חלקים מוגבלים של השלד, כמו: עצמות, חוליות שהתמזגו מעל הירך, 2 עצמות ירך, חוליה צווארית אחת, שהופנו לסוג, בהתבסס על העובדה שהוא משתלב מאוד היטב עם הירך. עם זאת לא נמצאו שרידי גולגולות, ולכן הצורה של הראש אינה ידועה כלל. עם זאת, נמצאה חוליית צוואר, שהייתה ארוכה למדי ודקה, שהיה נראה כאילו היא מונעת נוכחות של גולגולת מסיבית. עם זאת, מלבד גודלו הגדול, שאחד מהמאפיינים החריגים ביותר של הסוג, הוא האגן, במקור היו דיווחים, על כך שהיא הייתה רחבה יותר, בדומה לאלה של עופות המואה הנכחדים, אם כי דגימה שהייתה שמורה בהרבה, שנמצאה ב-2015 הראתה גם, כי פרשנות זו נובעת מכתישה במקור. הירכיים של העוף, אפילו על פי שהן עדיין היו רחבות, הן היו צרות בהרבה, ודמו יותר לזה של עוף מודרני, במקור ממה שהם חשבו. בנוסף לרוחב של העוף, שהיה יוצא דופן, שמנע מהשתי איליה להיפגש בקדמה של האגן, שקע הירך של קדמת האגן הוצב קרוב לחזית, ולא לאמצע האגן. האגן הרחב מראה שהוא לא היה מהיר במיוחד.

## קישורים חיצוניים

קטגוריה:עופות שחיו בקרטיקון עליון
קטגוריה:ספרד: מאובנים
קטגוריה:בעלי חיים שחיו בקרטיקון עליון באירופה
The Quarrymen

**The Quarrymen** (באנגלית: **המחצבים**) היא להקת סקיפל ורוק אנד רול אנגלית שמקורה בליברפול, אשר הוקמה על ידי ג'ון לנון בשנת 1956. להקה זו התפתחה להיות להקת הביטלס כארבע שנים מאוחר יותר. שם הלהקה הושפע מהמנון בית הספר של לנון.

## היסטוריה
באמצע שנות ה-50 חלה בבריטניה תחייה של סגנון הסקיפל אשר היה פופולרי מאוד במהלך שנות ה-20 וה-30.

בצעירותו, למד לנון לנגן על בנג'ו בעזרת אמו, מה שהוביל אותו לייסד הרכב מוזיקלי בנובמבר 1956.

הקוורימן הופיעו בבתי ספר, בבתי קולנוע ובתחרויות שונות. באוקטובר 1957 הצטרף ללהקה פול מקרטני. הקוורימן התמקדו בתחילה בניגון גרסאות כיסוי לשיריהם של אומני רוקנרול ידועים ובהם אלביס פרסלי, ליטל ריצ'רד וקארל פרקינס. ההשפעה המשמעותית על חברי ההרכב בתקופה זו היה באדי הולי אשר הוביל אותם לכתוב שירים בעצמם.

בתחילת 1958 הזמין מקרטני את ג'ורג' האריסון (אשר למד איתו באותו בית הספר) להצטרף לקוורימן. גילו הצעיר של האריסון (יליד 1943) הדאיגו בתחילה את לנון, אך הוא שוכנע על ידי מקרטני. כך למעשה נוצר ההרכב הבסיסי של הביטלס. ביולי 1958 החלה הלהקה להקליט גרסאות כיסוי לשיריו של באדי הולי. הכיוון האמנותי של הלהקה הוביל את שאר חבריה (מלבד לנון, מקרטני והאריסון) לעזוב. בתחילת 1960 הצטרף ללהקה הנגן סטיוארט סאטקליף וההרכב שינה את שמו לביטלס.

חברי הלהקה המקוריים מתחילתה (מלבד חברי הביטלס) התאחדו בשנות ה-90 וממשיכים להופיע עד היום.

## קישורים חיצוניים

* 

קטגוריה:להקות בריטיות
קטגוריה:הביטלס
קטגוריה:להקות שהוקמו בשנת 1956
קטגוריה:להקות שהתפרקו בשנת 1960
קטגוריה:הרכבים מוזיקליים מליברפול
צה"ל במלחמת ששת הימים

**[[מלחמת ששת הימים]]** הייתה מלחמתו השלישית של צבא הגנה לישראל מאז הקמתו. במלחמה זו נלחם צה"ל בשלוש חזיתות: ירדן, סוריה ומצרים. מדינות ערב נוספות (עיראק, לבנון, ערב הסעודית, מרוקו, אלג'יריה, לוב, תוניסיה וסודאן) שלחו גם הן כוחות צבא כנגד ישראל. במלחמה זו כבש צה"ל שטחים רבים, ובהם רמת הגולן, יהודה ושומרון וסיני.

עם פרוץ המלחמה, היו לכוחות צה"ל היו כ-50,000 חיילים בסדיר ועוד למעלה מ-200,000 חיילי מילואים. בנוסף על כך, לצה"ל היו כ-197 מטוסים וכ-800 טנקים. מן הצד השני לצבאות ערב היו למעלה מ-545,000 חיילים, 957 מטוסי קרב וכ-2,500 טנקים.

במהלך המלחמה נהרגו כ-779 חיילי צה"ל, ונפצעו כ-2,593. כ-15 חיילים נפלו בשבי, והופלו כ-46 מטוסים.

לאחר המלחמה הוענק אות מלחמת ששת הימים למשתתפים במלחמה. בנוסף על האות הוענקו (החל מ-1973) כ-11 עיטורי גבורה, 39 עיטורי עוז ו-204 עיטורי מופת.

## כוחות צה"ל בפרוץ המלחמה
### הפיקוד הבכיר

### כוחות צה"ל

## חיל האוויר במלחמה
ערב המלחמה הפעיל חיל האוויר 9 טייסות קרב. בנוסף הוקמה טייסת 147 על בסיס מטוסי פוגה-מגיסטר של בית הספר לטיסה.

בבוקר 5 ביוני 1967, ערב מבצע מוקד, מנה החייל 203 מטוסי קרב, בהם 197 מטוסים שמישים. במבצע מוקד אבדו לחיל 19 מטוסים, ובהמשך המלחמה בסיוע לכוחות הקרקעיים אבדו מטוסים נוספים, בעיקר בכיבוש הגולן. במלחמה נהרגו 25 טייסים ו־7 נפלו בשבי. טייסים נוספים נפצעו ויצאו מכשירות. עם תום המלחמה ב־10 ביוני בעבר היו בידי החיל 166 מטוסים, בהם 139 שמישים.

## ראו גם
* ישראל במלחמת ששת הימים
* הרקע למלחמת ששת הימים
* הזירה הימית במלחמת ששת הימים
* החזית הסורית במלחמת ששת הימים
*מרד הגנרלים (1967)

## קישורים חיצוניים
* סקירה על המלחמה, באתר צה"ל
* ארכיון המלחמה, באתר משרד הביטחון

## הערות שוליים

קטגוריה:צה"ל: היסטוריה
קטגוריה:מלחמת ששת הימים
גבעת בייפאס

**גבעת בייפאס** (באנגלית: **Bypass Hill**) היא גבעה באזור חוף בורכגרווינק בארץ ויקטוריה, שבאנטארקטיקה.

הגבעה ממוקמת בנקודת ההתמזגות בין קרחון טאקר, וקרחון טרפלגר.

גובהה של הפסגה 660 מטרים מעל פני הים.

## היסטוריה
### מקור השם

שמה של הגבעה ניתן לה על ידי משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1957–1958.

משלחת הסקר הגאולוגי הקימה תחנת סקר על הגבעה.

## קישורים חיצוניים
* גבעת בייפאס באתר הסקר הגאולוגי של ארצות הברית
* גבעת בייפאס באתר הגאזט האנטארקטי של ממשלת ניו זילנד
* גבעת בייפאס באתר הגאזט האנטארקטי המשווה SCAR של ממשלת אוסטרליה
* נתוני זריחת/שקיעת שמש/ירח עדכניים עבור גבעת בייפאס
* מזג אוויר נוכחי מעודכן בגבעת בייפאס
** תחזית מזג אוויר עדכנית ארוכת טווח עבור גבעת בייפאס
** סטטיסטיקות מזג אוויר ונתוני מזג אוויר היסטוריים עבור פסגת בייפאס

## הערות שוליים

בייפאס
בייפאס
מגנר איסאקסן

**מגנר איסאקסן** (בנורווגית: **Magnar Isaksen**; 13 באוקטובר 1910 – 8 ביוני 1979) היה כדורגלן נורווגי, ששיחק בעמדת החלוץ.

בקריירה הקבוצתית זכה בגביע הנורווגי עם Lyn בשנים 1945 ו-1946. במדים הלאומיים כבש 5 שערים ב-14 הופעות. הופעת הבכורה שלו הייתה ב-26 ביולי 1936 בניצחון 3–4 נגד שוודיה בסטוקהולם, בה גם כבש. איסאקסן היה שותף לזכייה במדליית ארד באולימפיאדת 1936. ברבע הגמר כבש צמד בניצחון 0–2 על גרמניה הנאצית, המשחק היחיד בו הרודן אדולף היטלר צפה מהיציע. בנוסף לכך שיחק במונדיאל 1938 בו נורווגיה סיימה את דרכה במשחק הראשון.

## קישורים חיצוניים

קטגוריה:כדורגלנים נורווגים
קטגוריה:כדורגלני נבחרת נורווגיה
קטגוריה:כדורגלני מונדיאל 1938
קטגוריה:נורווגים שנולדו ב-1910
קטגוריה:נפטרים ב-1979
טריומף 10/20

**טריומף 10/20** (באנגלית: **Triumph 10/20**) היא מכונית מסוג טורפדו מתוצרת יצרנית הרכב הבריטית **[[טריומף (כלי רכב)|טריומף]]**, אשר יוצרה בין השנים 1923–1926 בבריטניה.

בנוסף לדגם הראשוני, יוצר דגם ספורט עם לוחות גוף מאלומיניום וכנפיים ארוכות.

## "טריומף סופר 9"
* מנוע: 4 צילינדרים, מנוע קדמי, מנוע שסתום צדדי, מנוע בעירה פנימית, מנוע בנזין שפותח על ידי "Harry Ricardo" .
* תיבת ההילוכים עם ארבעה הילוכים הורכבה באופן מרכזי וחוברה למנוע על ידי פיר כונן קצר.
* 1 מאייד מתוצרת "Zenith".
* "טריומף 10/20" הייתה מכונית הייצור הבריטית הראשונה שהותקנה בה בלמים הידראוליים, אך בהתחלה על הגלגלים האחוריים בלבד.
* עבודת גוף הדגם בוצעה על ידי חברת "Regent Carriage Company" מלונדון.
* מחיר דגמי "טריומף 10/20" בשנת 1923 נע בין 430–460 לירות שטרלינג.

## תצורות "טריומף 10/20"
* 2 מושבים "tourer" עם לוחות פלדה + מושב נשלף מסוג "dicky seat"  מתא המטען האחורי.
* 4 מושבים "tourer" – דלת אחת בצד הנהג ושתי דלתות בצד הנוסע (יוצר משנת 1924).

## ראו גם
* טריומף
* טריומף סופר 9

## קישורים חיצוניים

## הערות שוליים

קטגוריה:מכוניות משפחתיות
קטגוריה:מכוניות ספורט
10/20
קטגוריה:דגמי מכוניות שהושקו ב-1923
קטגוריה:מכוניות בריטיות
וילהלם הקמן

**וילהלם הקמן** (בגרמנית: **Wilhelm Heckmann**; 26 ביוני 1897 בוולינגהופן, גרמניה – 10 במרץ 1995 בוופרטל, גרמניה) היה מוזיקאי גרמני. בין השנים 1937–1945 נכלא במחנות הריכוז הנאציים במחנה הריכוז דכאו ובמאוטהאוזן. הקמן ייסד את להקת האסירים הראשונה במאוטהאוזן, והיה שותף להקמת תזמורת האסירים הגדולה במחנה.

## ביוגרפיה
וילהלם היה בנו של הפונדקאי אדולף הקמן. הוא גדל באלטנה (וסטפאליה). במהלך מלחמת העולם הראשונה הוא שירת בשירותי החירום הפטריוטיים ובצבא. לאחר המלחמה למד הקמן שירה ופסנתר אצל אוטו לאוגס בקונסרבטוריון הממלכתי בהאגן (וסטפאליה).

במהלך שנות ה-20 של המאה ה-20 הופיע ברחבי גרמניה בדרך כלל בתפקידי טנור. החל משנת 1934, יישמה הממשלה הנאצית מדיניות של אפליה וסיווגה גם את הקמן אף על פי שקיבל שבחים רבים על הופעותיו.

## בשואה
ב-29 ביולי 1937 עצר הגסטפו את הקמן בפסאו ללא התראה מוקדמת וללא צו. בהתייחס לסעיף 175, הוא נחקר ונשלח למעצר מגן ("שוצ'אפט") במחנה הריכוז דכאו. עד היום הפרטים המדויקים של כליאתו במחנה הריכוז נותרו לא ברורים.

עם פרוץ מלחמת העולם השנייה הועבר הקמן למחנה הריכוז מאוטהאוזן באוסטריה, שם שהה עד לשחרור בעלות הברית במחנה ב-5 במאי 1945. במאוטהאוזן עבד במחצבה. החל מסביבות 1940, הוא הורשה להקים שלישייה מוזיקלית, שנאלצה לבצע מגוון סגנונות מוזיקליים עבור אורחים בכירים בקזינו. כאשר חטיבת הצילום של האס אס צילמה את "תזמורת הצוענים" ב-30 ביולי 1942 כשהובלה דרך המחנה יחד עם האסיר שברח לאחר שנתפס הנס בונארביץ, היה וילי הקמן בשורה הראשונה ונתן את הטון לנגינה. לאחר ביקורו בסתיו 1942, הורה היינריך הימלר להקים תזמורת במחנה שהורכבה בעזרת הקמן, רומבאואר ורופא צ'כי. עד לשחרור המחנה ניגנה תזמורת זו מרשים צבאיים, כמו גם מוזיקה פופולרית וקלאסית על בסיס קבוע. ווילי הקמן היה הזמר ונגן האקורדיון. השתתפותו בתזמורת הקנתה לו זכויות יתר בקרב האסירים, וחסכה ממנו את העבודות הקשות ביותר במחנה. במקום זאת הוא נשלח למפקדות עם משימות קלות יותר כמו הובלה וחיטוי. מנהיגי האס אס ניצלו בבירור את כישרונותיו המוזיקליים של הקמן כדי להשפיע מנטלית על החיים במחנה.
שמאל|ממוזער|200x200 פיקסלים|להקת מחנה הריכוז מאוטהאוזן (וילהלם הקמן מנגן על אקורדיון קטן), 30 ביולי 1942
לאחר שחרורו ממחנה הריכוז ניסה הקמן ללא הצלחה להחזיר לעצמו דריסת רגל כמוזיקאי מקצועי. שנים של עבודות כבדות במחצבת מאוטהאוזן הותירו אותו עם שיגרון ועצבים מודלקים בכתפיו ובזרועותיו, מה שפגע במאמציו לעסוק במקצועו. בשנת 1954 הוא ביקש לקבל פיצוי בגין שהותו בדכאו ובמאוטהאוזן. אולם בקשתו נדחתה בשנת 1960 עם ההערה שהוא היה "כלוא רק כהומוסקסואל בגלל פשעים על פי סעיף 175 לחוק העונשין."

בין השנים 1945–1964 עבד וילהלם הקמן כמוזיקאי מקצועי וזמר בבתי מלון ומסעדות ברחבי גרמניה. הוא נפטר בוופרטל ב-10 במרץ 1995 בגיל 97.

## ראו גם
* רדיפת הומוסקסואלים בגרמניה הנאצית
* סעיף 175
* משולש ורוד
* מאוטהאוזן

## לקריאה נוספת

## קישורים חיצוניים

## הערות שוליים

קטגוריה:אסירים במחנה הריכוז מאוטהאוזן
קטגוריה:להט"בים גרמנים
קטגוריה:אסירים במחנה הריכוז דכאו
קטגוריה:מוזיקאים גרמנים
קטגוריה:מורשעים על פי סעיף 175
קטגוריה:גרמנים שנולדו ב-1897
קטגוריה:גרמנים שנפטרו ב-1995
פרד רוזנר

**פרד רוזנר** (באנגלית: **Fred Rosner**; 3 באוקטובר 1935 - יולי 2024) היה רופא יהודי-אמריקאי יליד גרמניה, פרופסור לרפואה בבית הספר לרפואה במאונט סיני, ומנהל המחלקה לרפואה במרכז בית החולים קווינס. יו"ר הוועדה לאתיקה רפואית של מדינת ניו יורק. מומחה לאתיקה רפואית יהודית, לרפואה והלכה ולכתבי הרפואה של הרמב"ם.

## קורות חיים
רוזנר נולד וגדל בברלין, גרמניה. בגיל שלוש, הוא ואחיו היו על סירות הקינדר-טרנספורט האחרונות לבריטניה. לאחר סיום מלחמת העולם השנייה היגר לארצות הברית והיה סטודנט לתואר ראשון בישיבה יוניברסיטי. הוסמך לתואר דוקטור במכללת אלברט איינשטיין לרפואה וסיים את לימודי התואר הראשון בשנת 1959. נפטר ביולי 2024.

## פרסים והוקרה
רוזנר היה דיפלומט של המועצה האמריקאית לרפואה פנימית ומוסמך על ידי המועצה בהמטולוגיה. בין פרסיו הרבים ניתן למנות את פרס איזק הייס, MD, של איגוד הרפואה האמריקני, ואת פרס MD עבור ג'ון בל, "מנהיגות באתיקה ומקצועיות"; פרס הזיכרון של ברנרד רוול מטעם עמותת בוגרי מכללות הישיבה על "הישגים מכובדים באמנויות ומדעים;" ופרס לורנס ד'רדווי למצוינות בכתיבה רפואית מטעם האגודה הרפואית בניו יורק.

## ספריו ומאמריו
רוזנר פרסם שמונה ספרים על אתיקה רפואית יהודית, כולל רפואה מודרנית ואתיקה יהודית (Ktav, 1991); רפואה ומשפט יהודי I, II ו-III (ג'ייסון ארונסון, 1990 ו-1993); חלוצי האתיקה הרפואית היהודית (ג'ייסון ארונסון, 1997); ואתיקה ביו-רפואית ומשפט יהודי (Ktav, 2001). הוא גם תרגם את שבעת הכרכים של האנציקלופדיה ההלכתית רפואית מעברית לאנגלית כאנציקלופדיה לאתיקה רפואית יהודית.

ספריו האחרים כוללים: תרגום לאנגלית לעבודת העיון הקלאסית של יוליוס פרוס, רפואה מקראית ותלמודית (הודפסה מחדש ב-1993); והאנציקלופדיה לרפואה במקרא ובתלמוד (ג'ייסון ארונסון, 2000). הוא גם המתרגם והעורך של כתבי הרפואה של הרמב"ם (שבעה כרכים בהוצאת המכון לחקר הרמב"ם, חיפה); אנציקלופדיה רפואית של הרמב"ם (ג'ייסון ארונסון, 1998); ומורשתו הרפואית של הרמב"ם (1998).

הוא פרסם גם כמעט 800 מאמרים ו-39 פרקים בספרים על כל ההיבטים של האתיקה הרפואית היהודית וההיסטוריה הרפואית היהודית, ועל נושאים רבים הקשורים להמטולוגיה המיוחדת שלו, כולל לוקמיה ואנמיה, אימונולוגיה ורפואה כללית.

רוזנר הוא סמכות ידועה ברחבי העולם בנושא אתיקה רפואית, לאחר שהרצה רבות בנושא אתיקה רפואית יהודית ברחבי ארצות הברית ושימש כפרופסור אורח או כמרצה בישראל, אנגליה, צרפת, גרמניה, מקסיקו, קנדה, הולנד, דרום אפריקה, ניו זילנד ואוסטרליה.

## קישורים חיצוניים
* 
* 

## הערות שוליים

קטגוריה:בעלי תואר דוקטור לרפואה מבית הספר לרפואה ע"ש אלברט איינשטיין
קטגוריה:מחברי ספרי עיון אמריקאים
קטגוריה:מחברי ספרי עיון יהודים
קטגוריה:רופאים יהודים אמריקאים
קטגוריה:המטולוגים יהודים
קטגוריה:ילדים בשואה: גרמניה
קטגוריה:ניצולי השואה: גרמניה
קטגוריה:ניצולי הקינדר-טרנספורט
קטגוריה:מהגרים מגרמניה לארצות הברית
קטגוריה:פעילי אתיקה רפואית
קטגוריה:חוקרי רפואה והלכה
קטגוריה:אמריקאים שנולדו ב-1935
קטגוריה:אמריקאים שנפטרו ב-2024
מארין טומאסוב

**מארין טומאסוב** (בקרואטית: **Marin Tomasov**; נולד ב-31 באוגוסט 1987 בזאדאר שביוגוסלביה) הוא כדורגלן קרואטי, המשחק בעמדת קשר באסטנה.

## קריירת מועדונים
מארין טומאסוב נולד באי ליד זאדאר, אז חלק של יוגוסלביה. הוא למד כדורגל בקבוצת הנוער של זאדאר ובשנת 2006 חתם חוזה עם הקבוצה הבוגרת. 

בסוף עונת 2008 הוא זכה בתואר "תקוות השנה" בקרואטיה ולקראת עונת 2009 הוא עבר להיידוק ספליט איתה השתתף לראשונה במשחקי הליגה האירופית. 

בשנת 2012 הוא חתם במינכן 1860 ששיחקה בליגת משנה הגרמנית.

בשנת 2015 טומאסוב חזר לקרואטיה והתחיל לשחק ברייקה. הוא שיחק עונה בודדת בערב הסעודית ובשנת 2017 הושאל לאסטנה.

לאור שילובו הטוב בקבוצה הוא נרכש תמורת 500 אלף יורו. בעונת 2019 טומאסוב היה מלך השערים של הקבוצה עם 19 שערי ליגה ו-7 שערים במשחקים אירופיים.

בשלוש שנים באסטנה הוא זכה באליפות בכל העונות.

## קריירה בינלאומית
בשנים 2007–2008 טומאסוב שיחק מספר פעמים בנבחרת הנוער של קרואטיה. בשנת 2013 הוא שיחק פעם בודדת עבור הנבחרת הבוגרת.

## קישורים חיצוניים

## הערות שוליים

קטגוריה:כדורגלנים קרואטים
קטגוריה:קשרי כדורגל קרואטים
קטגוריה:זאדאר: כדורגלנים
קטגוריה:כדורגלני זאדאר
קטגוריה:כדורגלני היידוק ספליט
קטגוריה:כדורגלני מינכן 1860
קטגוריה:כדורגלני רייקה
קטגוריה:כדורגלני א-נסר
קטגוריה:כדורגלני אסטנה
קטגוריה:כדורגלני נבחרת קרואטיה
קטגוריה:קרואטים שנולדו ב-1987
Tell Me You Love Me (שיר)

"**Tell Me You Love Me**" (בעברית: "**תגיד לי שאתה אוהב אותי**") הוא שיר שהוקלט על ידי הזמרת האמריקאית דמי לובאטו. השיר יצא לאור תחת הוצאת חברות התקליטים הוליווד רקורדס, איילנד רקורדס, וסייפהאוס רקורדס ב-24 באוגוסט 2017 כסינגל השיווקי הראשון מאלבומה השישי של לובאטו בעל אותו השם. ב-14 בנובמבר 2017 יצא השיר לאור כסינגל השני והאחרון מהאלבום.

## הופעות
* לובאטו ביצעה את השיר כשיר הסיום בסיבוב ההופעות Tell Me You Love Me World Tour.
* ב-6 באפריל 2021 ביצעה לובאטו את השיר בהופעה חיה שהועברה בשידור חי ברשת החברתית טיקטוק. בהופעה גם ביצעה את השירים "California Sober", "ICU (Madison's Lullabye)", "The Way You Don't Look At Me", "Dancing with the Devil", "The Art Of Starting Over", "OK Not to Be OK" ו-"Mad World".

## מיקומי שיא

## תארים

## קישורים חיצוניים

## הערות שוליים

קטגוריה:שירי דמי לובאטו
קטגוריה:שירים באנגלית
קטגוריה:שירים שנכתבו על ידי ג'ון היל
קטגוריה:וידאו קליפים שבוימו על ידי מארק פלינגטון
קטגוריה:שירים על בגידה: מעילה באמון
קטגוריה:שירי לפידים
קטגוריה:בלדות משנות ה-2010
קטגוריה:בלדות פופ
קטגוריה:בלדות R&B עכשוויות
קטגוריה:שירי גוספל
קטגוריה:סינגלים בהוצאת איילנד רקורדס
קטגוריה:סינגלים בהוצאת הוליווד רקורדס
קטגוריה:סינגלים בהוצאת סייפהאוס רקורדס
דבי מוקרסל-פאוול

**דבי ג'סיקה מוקרסל-פאוול** (באנגלית: **Debbie Jessika Mucarsel-Powell**; נולדה ב-18 בינואר 1971) היא פוליטיקאית אמריקאית, שכיהנה כחברת בית הנבחרים של ארצות הברית מטעם מחוז הקונגרס ה-26 של מדינת פלורידה. מוקרסל-פאוול היא האדם הראשון שנולד באקוודור ונבחר לייצג מדינה כלשהי ב. מחוז קונגרס זה כולל בתוכו את חלקיו המערביים של מחוז מיאמי-דייד, כולל את פלורידה קיז. ב-2020 הפסידה לקרלוס א. חימנז בבחירות לתקופת כהונה שנייה.

## ביוגרפיה
מוקרסל-פאוול נולדה וגדלה בשנותיה הראשונות בגואיאקיל, הגדולה שבערי אקוודור, בתם של אימלדה גיל וגידו מוקרסל יונס. כשהייתה בת 14 היגרה לארצות הברית, ביחד עם אמה ושלוש אחיותיה הגדולות. היא החלה לעבוד בחנות דונאטס במטרה לסייע בפרנסת משפחתה, שחלקה דירה קטנה עם חדר שינה יחיד. מוקרסל-פאוול למד בבית הספר התיכון הקתולי בפומונה שבקליפורניה. היא קיבלה תואר ראשון במדע המדינה ממכללת פיצר (Pitzer College) ותואר שני בכלכלה פוליטית בינלאומית מאוניברסיטת קליירמונט.

במרוצת השנים עבדה מוקרסל-פאוול למטרות רווח במספר ארגונים בהם "מרכז הופ", קרן גן החיות של מיאמי וקרן שיקום האלמוגים. בין השנים 2003–2007 שימשה כמנהלת פיתוח באוניברסיטת פלורידה הבינלאומית. היא הייתה סגנית נשיא-עמיתה לקידום בבית הספר לרפואה ע"ש הרברט ורטהיים שבאוניברסיטה זו מ-2007 עד 2011. כעבור זמן מה אף נהייתה לדיקנית-עמיתה של בית הספר לרפואה.

מוקרסל-פאוול התנדבה במסעי הבחירות הנשיאותיים של ג'ון קרי ב-2004 ושל ברק אובמה ב-2008. במהלך בחירות 2016 התמודדה ללא הצלחה לסנאט המדינתי של פלורידה מטעם מחוז הבחירה ה-39, אך הפסידה לסנאטורית המכהנת אניטר פלורס.

באוגוסט 2017 הודיעה מוקרסל-פאוול כי בבחירות 2018 תתמודד אל בית הנבחרים של ארצות הברית מטעם מחוז הקונגרס ה-26 של פלורידה, מול נציג המחוז המכהן קרלוס קורבלו. בבחירות המקדימות שהתקיימו במפלגה הדמוקרטית גברה על עמיתתה דמטריס גרימס עם 63.5% מהקולות. ביום הבחירות הכלליות ניצחה מוקרסל-פאוול את קורבלו בפער קטן בן כ-51% מקולות הבוחרים, ובכך נהייתה לאדם הראשון שנולד באקוודור ונבחר אל הקונגרס של ארצות הברית. כמו כן, היא האישה הראשונה שייצגה את מחוז הקונגרס ה-26 של פלורידה.

ב-18 בדצמבר 2019 הצביעה בעד הדחתו של נשיא ארצות הברית דונלד טראמפ. במהלך בחירות 2020 לתקופת כהונה שנייה בבית הנבחרים, מוקרסל-פאוול הפסידה לקרלוס א. חימנז, ראש מחוז מיאמי-דייד. כהונתה הסתיימה עם התפזרות הקונגרס ה-116 של ארצות הברית.

לקראת בחירות 2024, הודיעה כי תתמודד לסנאט של ארצות הברית נגד הסנטור מכהן ריק סקוט. בבחירות הפסידה לסקוט.

## חיים אישיים
היא נשואה לרוברט פאוול ולזוג 3 ילדים.

## קישורים חיצוניים

* 

* 

## הערות שוליים

קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-116 של ארצות הברית
קטגוריה:חברות בית הנבחרים של ארצות הברית מפלורידה
קטגוריה:חברי בית הנבחרים של ארצות הברית מפלורידה
קטגוריה:מהגרים מאקוודור לארצות הברית
קטגוריה:מהגרות לארצות הברית
קטגוריה:בוגרי מכללת פיצ'ר
קטגוריה:בוגרי אוניברסיטת קלרמונט
קטגוריה:סגל אוניברסיטת פלורידה הבין-לאומית
קטגוריה:אמריקאיות שנולדו ב-1971
קטגוריה:אמריקאים שנולדו ב-1971
רכס קרטוגרפים

**רכס קרטוגרפים** או **רכס הקרטוגרפים** או **רכס קרטוגרפרז** (באנגלית: **Cartographers Range**) הוא רכס הרים בתרוני, בהרי ויקטורי, באזור חוף בורכגרווינק, בארץ ויקטוריה, שבאנטארקטיקה.

אורכו של הרכס 40 קילומטרים.

הרכס גובל, בצפונו, בקרחון פרל הארבור; במזרחו - בקרחון טאקר; ובדרומו - בקרחון הירפילד, וקרחון טרפלגר.

גובהו של הרכס 2,011 מטרים מעל פני הים.

## היסטוריה
### גילוי ומיפוי הרכס

הרכס מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964.

### מקור השם

שמו של הרכס ניתן לו על ידי הוועדה המייעצת לשמות אנטארקטיים.

הרכס נקרא על שם הקרטוגרפים ועל שם טכנאי הקרטוגרפיה של יחידת המפות המיוחדות של הסקר הגאולוגי של ארצות הברית.

## קישורים חיצוניים
* רכס קרטוגרפים באתר הסקר הגאולוגי של ארצות הברית
* רכס קרטוגרפים באתר הגאזט האנטארקטי של ממשלת ניו זילנד
* רכס קרטוגרפים באתר הגאזט האנטארקטי המשווה SCAR של ממשלת אוסטרליה
* מפת רכס קרטוגרפים באתר קטלוג המפות של הגאזט האנטארקטי של ממשלת אוסטרליה
* מחשבון מרחקים - המרחק מרכס קרטוגרפים לאתרים סמוכים
* רכס קרטוגרפים באתר mountainplanet
* מפת אזור רכס קרטוגרפים
* רכס קרטוגרפים באתר mindat

## הערות שוליים

קרטוגרפים
קרטוגרפים
בראק קפיטל פרופרטיז

**בראק קפיטל פרופרטיז אן וי** (Brack Capital Properties NV) היא קרן נדל״ן וחברה ציבורית הרשומה בהולנד, העוסקת בנדל"ן מניב למסחר ולמגורים בגרמניה. החברה כלולה במדד תל אביב 125.

## היסטוריה
בראק קפיטל הוקמה בשנת 2006, על ידי שמעון וינטרוב ורונן פלד, כחלק ממהלך של ארגון מחדש בקבוצת בראק קפיטל הולדינגס, בית השקעות ישראלי העוסק בהשקעות בתחומי הנדל"ן והפיננסים. עם הקמתה, הועברו אליה ארבעה נכסים מניבים בגרמניה שהוחזקו על ידי הקבוצה. ואחר כך רכשה נכסים נוספים בגרמניה.

במהלך 2010, השלימה החברה גיוס של 30 מיליון יורו לפי שווי של 100 מיליון יורו, ממספר משקיעים פרטיים. בנובמבר 2010 נרשמה למסחר בבורסה לניירות ערך בתל אביב לפי שווי של 115 מיליון יורו. במהלך 2011 גייסה מאות מיליוני שקלים בהנפקת איגרות חוב, ורכשה עוד נכסים בגרמניה, בעיקר מרכזים מסחריים, דירות להשכרה ודיור מוגן.

במאי 2017, רכש איש העסקים טדי שגיא את השליטה בבראק תמורת כ-1.1 מיליארד שקל, בפברואר 2018 מכר אותה תמורת 1.4 מיליארד שקל.

בנובמבר 2024, פורסם כי קבוצת אדלר, לשעבר אחת מחמש חברות הנדל"ן הגדולות בגרמניה, מוכרת את שליטתה בחברת בראק אן וי לחברת LEG הגרמנית בהפסד של יותר ממיליארד שקל. אדלר שרכשה את מניות בראק אן וי ב-2018 תמורת 2.3 מיליארד שקל, הסכימה למכור אותן בפחות מ-900 מיליון שקל. המכירה נעשית בהנחה של 34% ממחיר השוק, כאשר LEG תרכוש 52.68% מהמניות בינואר 2025 ותחזיק באופציה לרכישת יתרת המניות. המכירה סומנה ככישלון נוסף של קבוצת אדלר, שמנייתה התרסקה ב-99% בחמש השנים האחרונות ונמצאת במשבר כלכלי עם חובות גבוהים והפסדים כבדים. בראק אן וי עצמה הפסידה 564 מיליון שקל ב-2023. העסקה צפויה להוביל למחיקת מניות בראק אן וי מהמסחר בבורסה.

## נכסים בבעלות החברה
בין הנכסים שבבעלות (חלקית או מלאה) של החברה:
* כ-12,000 דירות להשכרה בערים ברמן, הנובר, ליפציג, דורטמונד וקיל.
* מלאי קרקעות לבנייה בעיקר בעיר דיסלדורף.
* פורטפוליו של נדל"ן מסחרי מניב. רובו נמכר במהלך השנים 2019 ו-2020.

## ברק קפיטל
**ברק קפיטל** היא חברה בעלת שם דומה אך אינה קושרה לבראק קפיטל. ברק קפיטל היא חברה למסחר בניירות ערך, בבעלות איש הפיננסים אייל בקשי, מומחה לנגזרים. בחברה היה שותף יצחק תשובה בין השנים 2007 ל-2014.

## קישורים חיצוניים
* 

## הערות שוליים

קטגוריה:חברות הנסחרות בבורסה לניירות ערך בתל אביב
קטגוריה:חברות נדל"ן ובנייה ישראליות
קטגוריה:קרנות השקעה בנדל"ן
קטגוריה:ישראל: חברות שהוקמו ב-2006
אדם קומלושי

**אדם קומלושי** (בהונגרית: **Ádám Komlósi** - נולד ב-5 בדצמבר 1977) הוא כדורגלן עבר הונגרי ששיחק כבלם.

## קריירה
קומלושי התחיל לשחק כדורגל בקבוצה בוגרת של "קזינצברציקה". בשנת 1998 הוא עבר למ.ט.ק. בודפשט ואיתה זכה בתואר אליפות הראשון שלו בשנת 2003. בעונת 2004/05 הוא שיחק בדברצן ו.ס.ק. ואיתה זכה במקום השלישי בעונה הראשונה ובהמשך זכה באליפות בשלוש עונות. הוא עזב את "דברצן" בשנת 2011 ומאז שיחק בליגות נמוכות בהונגריה.

החל משנת 1996 אדם קומלושי שיחק בנבחרת הנוער של הונגריה ובסך הכול היה שותף ל-16 משחקים. בשנת 2004 הוא לראשונה השתתף במשחק של הנבחרת הבוגרת. אמנם בשנת 2006 הוא נפצע, הוחלף על ידי וילמוש ואנצאק ומאז השתתפותו בנבחרת פחתה. 

אדם קומלושי פרש מכדורגל בשנת 2018.

## קישורים חיצוניים

קטגוריה:כדורגלנים הונגרים
קטגוריה:בלמי כדורגל הונגרים
קטגוריה:בודפשט: כדורגלנים
קטגוריה:כדורגלני מ.ט.ק. בודפשט
קטגוריה:כדורגלני דברצן
קטגוריה:כדורגלני נבחרת הונגריה
קטגוריה:הונגרים שנולדו ב-1977
הנסיכה עאליה בינת חוסיין

**הנסיכה עאליה בינת חוסיין** (בערבית: **الأميرة عالية بنت الحسين**; נולדה ב-13 בפברואר 1956) היא בתו הבכורה של חוסיין, מלך ירדן. אמה היא אשתו הראשונה, המלכה דינא.

## חינוך
הנסיכה עאליה קיבלה את השכלתה היסודית בעמאן, למדה בבית הספר "היליה" לבנות ובמכללת רוזרי בעמאן. לאחר מכן, למדה בבית הספר סיבטון פארק, לאחר שהות של שנה אחת בכל Benenden הספר בקנט (1969-1970), וקבלת אותה בבחינות הבגרות בערבית, אנגלית, וצרפתית מן הספר Millfield בסאמרסט, אנגליה, בשנת 1972. הנסיכה עליה סיימה את לימודיה בהצטיינות באוניברסיטת ירדן בשנת 1977, וקיבלה תואר ראשון בספרות אנגלית.

## נישואים
הנסיכה עאליה התחתנה עם סגן-אלוף נאצר ווספי מירזה (נולד ב-1945) ב-12 באפריל 1977 בארמון ראגאדן, ויש לה בן אחד מהנישואים:
* חוסין מירזה (נולד ב-12 בפברואר 1981)

עליה ונאצר התגרשו ב-1988. היא התחתנה עם סייד מוחמד אל-סאלח (בנו הבכור של סייד פריד אל-סאלח) בעמאן ב-30 ביולי 1988. יש להם שני ילדים:
* טלאל אל-סאלח (נולד ב-12 בספטמבר 1989)
* עבד-אלחמיד אלסאלח (נולד ב-15 בנובמבר 1992)

הנסיכה עליה ואחותה זיין הן גם גיסות.

## חיים ופעילויות
הנסיכה עאליה עבדה כרשמת ואמנית בבית הספר הבריטי לארכאולוגיה בהנהלת קריסטל בנט, וחברה בקבוצת האמנות של פקרלניסה זייד מאז שנות השמונים. בתפקידה כמנהלת האורוות המלכותיות בירדן לשימור הסוסים הערביים, הנסיכה עליה יזמה את פסטיבל "הסוס הערבי בבית" בשנת 1988 (כיום אירוע שנתי) וארגנה את אליפות המזרח התיכון לסוסים גזעיים, "ירדן". היא הקימה גם את קרן הנסיכה עליה, ארגון ללא כוונת רווח, שאינו ממשלתי, הנמצא תחת המשרד לפיתוח חברתי בממלכה ההאשמית ירדן. המוטו המוצהר שלה הוא "כבוד וחמלה כלפי הבריאה". בתפקיד זה, בשנת 2011, היא נשאה את הנאום המרכזי בכנס ארגון הסוסים הערבי העולמי (WAHO) שכותרתו "הקשר בין סוסים לבני אדם בעולם של ימינו", והציגה הקבלות ברורות בין רווחת בעלי חיים לזכויות אדם.

הנסיכה עאליה מחזיקה בחגורה שחורה דאן 2 בטאקוונדו מאז 1987, והיא נהנית מרכיבה על סוסים, שיפוט של סוסים ערביים, איסוף בולים, קריאה וספורט בכלל. רכיבה על סוסים היא תשוקה משפחתית; אחותה הולדף, הנסיכה חיה בינת חוסין, היא הנשיאה לשעבר של הפדרציה הבינלאומית לספורט רכיבה על סוסים (FEI) וחברה בוועד האולימפי הבינלאומי.

## יצירות בולטות
* "הסוס הערבי של מצרים" (), חובר בשיתוף עם שרפה שרה גאזי.
* "המורשת המלכותית: סיפור הסוסים הערביים של ירדן" (), חובר בשיתוף עם פיטר אפטון.
* "ניסים קטנים: סיפורה של קרן הנסיכה עאליה" (), חובר בשיתוף עם סינתיה קלברטסון.

## מסדרים ועיטורים
### מסדרים ועיטורים לאומיים
* : אבירת הסרט הגדול במסדר הכוכב של ירדן.
* : עיטור חוסיין דרגה ראשונה על תרומה מכובדת (5 בפברואר 2007).

### מסדרים ועיטורים זרים
* : הסרט הגדול במסדר הכתר היקר.
* : אבירת הצלב הגדול של מסדר ההצטיינות המלכותי הנורווגי.
* : אבירת הצלב הגדול של המסדר המלכותי של איזבלה הקתולית.

## קישורים חיצוניים
* קרן הנסיכה עאליה

## הערות שוליים

קטגוריה:נסיכות
קטגוריה:המשפחה ההאשמית
קטגוריה:נשים ירדניות
קטגוריה:בוגרות אוניברסיטת ירדן
קטגוריה:ירדנים שנולדו ב-1956
קטגוריה:ילידות 1956
לוק קומבס

**לוק אלברט קומבס** (באנגלית: **Luke Albert Combs**; נולד ב-2 במרץ 1990) הוא זמר-יוצר מוזיקת קאנטרי אמריקאי.

## ביוגרפיה
קומבס, בן יחיד, נולד בהאנטסוויל, קרוליינה הצפונית, לרונדה וצ'סטר קומבס, ועבר לגור באשוויל בגיל 8. הוא מופיע כזמר מאז ילדותו. בזמן שלמד בבית הספר התיכון איי. סי. ריינולדס, קומבס שיחק כדורגל והופיע עם להקות רבות, כולל ביצוע סולו בקרנגי הול. מאוחר יותר, הוא למד באוניברסיטת Appalachain State, שם עבד בבר לפני שצבר זמן במה באותו הבר. הוא ניגן את מופע הקאנטרי הראשון שלו בבית הקפה פרתנון. כשנותר פחות מחודש בשנתו האחרונה, הוא נשר להמשיך בקריירה המוזיקלית שלו. בהמשך עבר לנאשוויל, טנסי, כדי להמשיך בקריירה המוזיקלית.

בשנת 2014 קומבס הוציא את המיני-אלבום הראשון שלו, *The Way She Rides*. מאוחר יותר באותה השנה, הוציא מיני-אלבום נוסף, *Can I Get an Outlaw*. בשנת 2016, הסינגל הראשון של קומבס, "Hurricane", מכר 15,000 עותקים בשבוע הראשון שלו, והופיע לראשונה במקום ה-46 במצעד שירי הקאנטרי של הבילבורד.

בנובמבר 2015, הוציא את המיני-אלבום השלישי שלו, *The One's for You*. מאוחר יותר ב-2016, קומבס נבחר לאחד מ"האמנים לצפות להם" של מגזין Sounds Like Nashville.

ביוני 2017, הוציא קומבס את אלבום הבכורה שלו, שנקרא *The One's for You*, כשם מיני-אלבומו השלישי. האלבום הגיע למקום הראשון במצעד אלבומי הקאנטרי של הבילבורד, ולמקום החמישי במצעד הבילבורד 200 בשבוע הראשון לצאתו.

ב-8 בנובמבר 2019 הוציא את אלבומו השני, *[[What You See Is What You Get]]*, שהגיע למקום הראשון במצעד הבילבורד 200, ובכך הפך לאלבומו הראשון של קומבס שהגיע להישג זה. נוסף על כך, האלבום היה לאלבום השביעי הנמכר ביותר לשנת 2020, על פי נתוני מגזין הבילבורד. באותה השנה, זכה בפרס איגוד מוזיקת הקאנטרי לזמר השנה, בפעם השנייה ברציפות, תוך שהאלבום *What You See Is What You Get* זכה בפרס אלבום השנה.

באוקטובר 2024, פורסם כי קומבס, אריק צ'רץ', ג'יימס טיילור ובילי סטרינגס מארגנים את האירוע "Concert for Carolina", מופע התרמה לסיוע לנפגעי הוריקן הלין, שיתקיים ב-26 באוקטובר באצטדיון בנק אוף אמריקה בשארלוט, קרוליינה הצפונית. ההכנסות מהמופע יתחלקו באופן שווה בין עמותות הצדקה של קומבס לבין קרן הצדקה של אריק צ'רץ' "Chief Cares Foundation", לתמיכה במאמצי הסיוע באזורי האסון. החלק של קומבס יתרם לארגונים "Samaritan’s Purse", "Manna Food Bank", "Second Harvest Food Bank of Northwest NC" ועמותה נוספת שתוכרז בהמשך.

## חיים אישיים
בתחילת 2016, החל קומבס לצאת עם ניקול הוקינג, והשניים התארסו בנובמבר 2018. הם התחתנו בפלורידה ב-1 באוגוסט 2020.

## דיסקוגרפיה
### אלבומי אולפן
* 2017: *This One's for You*
* 2020: *[[What You See Is What You Get]]*
* 2022: *Growin’ Up*
* 2023: *Gettin’ Old*
* 2024: *[[Fathers & Sons]]*

### מיני-אלבומים
* 2014: *The Way She Rides*
* 2014: *Can I Get an Outlaw*
* 2015: *This One's for You*
* 2019: *The Prequel*

## הופעות
### סיבובי הופעות
* 2017–2018: Don't Tempt Me with a Good Time Tour
* 2019: Beer Never Broke My Heart Tour
* 2020: What You See Is What You Get Tour

## פרסים ומועמדויות

## קישורים חיצוניים

* 

## הערות שוליים

קטגוריה:אמריקאים ילידי קרוליינה הצפונית
קטגוריה:בוגרי אוניברסיטת המדינה של האפלצ'ים
קטגוריה:זמרים-יוצרים אמריקאים
קטגוריה:זוכי פרס המוזיקה של בילבורד
קטגוריה:אמריקאים שהופיעו ברשימת טיים 100 נקסט
קטגוריה:זמרי-יוצרי קאנטרי אמריקאים
קטגוריה:אמריקאים שנולדו ב-1990
ג'ון מ. אדמונד

**ג'ון מרמיון אדמונד** (באנגלית: **John Marmion Edmond**; 27 באפריל 1943 – 10 באפריל 2001) היה פרופסור לגאוכימיה ימית ואוקיינוגרפיה במכון הטכנולוגי של מסצ'וסטס, אשר עשה עבודות חלוציות על חלקיקים אוקיאניים, מחזור הפחמן הדו-חמצני האוקיאני, יסודות קורט, ורדיואיזוטופים. הוא חקר וניתח כימיה של מים מסביבות מגוונות כמו פתחי האוורור ההידרותרמיים של רכס האוקיינוס לאוקיינוסים הקוטביים עד לנהרות ואגמים מרוחקים באמריקה הדרומית, אפריקה, סיביר וטיבט. הוא וסטודנטים ועמיתיו במעבדה שלו מדדו יותר אלמנטים כימיים בריכוזים נמוכים יותר במים מאשר היו בעבר.

## ביוגרפיה
אדמונד נולד ב־27 באפריל 1943 בגלאזגו, סקוטלנד. למד באוניברסיטת גלאזגו (תואר במדעים, 1965) ובאוניברסיטת קליפורניה בסן דייגו, שם קיבל את הדוקטורט בשנת 1970 במכון סקריפס לאוקיינוגרפיה. הוא היה עמית של החברה המלכותית כמו גם של האיחוד הגיאופיזי האמריקני. הוא קיבל את מדליית מקלוואן של AGU, ואת מדליית אורי.

הוא נפטר ב־10 באפריל 2001. פרנסיס אלברדה, נשיא האיגוד האירופאי לגאוכימיה בזמן מותו של אדמונד אמר כי "מדען יכול להיות גאה ביותר אם בסוף ימיו הוא תרם רעיון אחד ששינה את התפיסה האנושית של את העולם. ג'ון אדמונד השאיר אותנו עם כמה כאלה.

## קישורים חיצוניים
* מאמרים מדעים של אדמונד

## הערות שוליים

קטגוריה:קצרמר בריטים
קטגוריה:בוגרי אוניברסיטת גלאזגו
קטגוריה:מדענים סקוטים
קטגוריה:מדענים אמריקאים
קטגוריה:סגל המכון הטכנולוגי של מסצ'וסטס
קטגוריה:בעלי תואר דוקטור מאוניברסיטת קליפורניה בסן דייגו
קטגוריה:עמיתי החברה המלכותית
קטגוריה:אוקיינוגרפים
קטגוריה:בריטים שנולדו ב-1943
קטגוריה:בריטים שנפטרו ב-2001
קטגוריה:אמריקאים שנפטרו ב-2001
שברולט קורבט C6

**שברולט קורבט C6** (באנגלית: **Chevrolet Corvette C5**) היא הדור השישי של הקורבט, שיוצרה על ידי ג'נרל מוטורס מ-2005–2013.

## סקירה כללית
הקורבט C6 הציגה מנוע V8 LS2 חדש אשר מפיק של  ב 6,000 סל"ד.

החל משנת הדגם 2008 קיבלה הקורבט מנוע חדש ה- V8 LS3 עם כוח גדול יותר כ-  ב -6,500 סל"ד. הקורבט מאיצה בין 0 ל -100 קמ"ש בתוך 4.0 שניות ומהירותה המרבית היא 330 קמ"ש.

## מודלים
### Z06
ממוזער|Z06 מבט מהצד לקדימה
ה- Z06 הגיע כדגם 2006 ברבעון השלישי של 2005 והוא הקל ביותר מכל דגמי הקורבט. ה- Z06 צויד במנוע חדש מנוע ה- V8 LS7 . אשר מספק כ־500 כ"ס ב -6,300 סל"ד. ה- LS7 הוא המנוע החזק ביותר מתוצרת ג'נרל מוטורס. נתוני הביצועים עומדים על זמן האצה מ־0 ל-100 בתוך 4.0 שניות.

### ZR1
ממוזער|ZR1 מבט קדמי
ה- ZR1 הוא גרסת הביצועית הגבוהה של ה- Z06 עם מנוע V8 LS9 מנוע בעל הספק כוח של יותר מ-630 כ"ס ומהירות של 330 קמ"ש.

### Grand Sport
ממוזער| קורבט גרנד ספורט עם גג נפתח
ה- Grand Sport נחשפה ב -2010.  הגרנד ספורט מחליפה את האופציה הקודמת ל- Z51. ה-Grand Sport יצאה עם שיפורים רבים ושונים מה-ZR1 כולל מנוע ותיבת הילוכים.

## [[מכונית קונספט|מכוניות קונספט]]
### Z06X
טקסט=Chevrolet Corvette Z06X|ממוזער| שברולט קורבט Z06X 2010
Z06X תוכננה להיות מכונית מרוץ.

## מכוניות מרוץ
### C6. R
ה- C6. R שימש כמחליף ל- C5-R, שנבנה על ידי פראט ומילר, והוצג לתחרות הראשונה שלו במירוץ ה-12 שעות של סברינג 2005 בסדרת לה מאן האמריקאית. הוא הגיע למקום השני והשלישי בכיתתו, ממש מאחורי מכונית המירוץ החדשה אסטון מרטין DBR9 . הוא הוצג כעבור שבוע בתערוכת הרכב הבינלאומית בניו יורק לצד ה- Z06.

בשנת 2006, הקורבט C6. R זכתה בשתי אליפויות לה-מאן GT1 האמריקאיות. ב־17 במרץ 2007 היא זכתה במעמד ה- GT1 ב־12 שעות של סברינג .ממוזער| קורבט C6. R|ללא

### Z06-R
ה-Z06-R הוא Z06 בגרסת מרוץ.

## ראו גם
* שברולט קורבט
* שברולט קורבט C7
* שברולט קורבט C8

## קישורים חיצוניים
* 

* שברולט קורבט C6 במוזיאון הקורבט הלאומי
* הרשמת C6 Vette הרשמית

## הערות שוליים

C6
קטגוריה:מכוניות ספורט
קטגוריה:מכוניות קופה
קטגוריה:דגמי מכוניות שהושקו ב-2005
קטגוריה:כלי רכב אמריקאיים
ויקטור גרטלר

**ויקטור גרטלר** (בהונגרית: **Gertler Viktor**; בודפשט, 24 באוגוסט 1901 – בודפשט, 5 ביולי 1969) היה במאי קולנוע יהודי-הונגרי זוכה פרס קושוט (המקביל בהונגריה לפרס ישראל).

## ביוגרפיה
גרטלר נולד במשפחה יהודית. אביו היה אדולף גרטלר, סוחר יליד ארשקאויוואר ואמו הייתה פרידריקה (פרידה) ברגר (1880-1943).   סבו וסבתו מצד אביו היו יוז'ף גרטלר (1837-1920) סוחר, ובטי שלזינגר, ומצד אמו סבו היה פילפ ברגר וסבתו ברטה פייגל. לאחר סיום בחינות הבגרות התחיל לעבוד כפקיד בנק. בהמשך למד שירה ואחר כך סיים את לימודי המשחק בבית הספר לדרמה של סידי ראקושי. הוא סיים את לימודיו בשנת 1923 וחתם חוזה בתיאטרון הלאומי של פץ'. בנוסף למשחק, החל גם לביים. הוא נסע לברלין בשנת 1927 כדי לצלם סרטים. במפעל הקולנוע הגרמני UFA, הפך תחילה לעוזר, לימים לעורך ולאחר מכן לבמאי. הוא חזר להונגריה עם עליית הנאצים לשלטון בגרמניה בשנת 1933. בשנת 1934 התחתן עם ארז'בט שרש בבודפשט. סרטו העלילתי הראשון היה "האחות מריה", שצולם בשנת 1936. הוא התגורר בבריסל במהלך מלחמת העולם השנייה וחזר להונגריה לאחר סיום המלחמה. בשנים 1945–1947 ניהל בית ספר לקולנוע בבודפשט ובין תלמידיו הרבים היה גם במאי הקולנוע היהודי הונגרי יאנוש הרשקו. אחר כך היה מרצה באוניברסיטה לאמנויות התיאטרון והקולנוע בין 1948 ל-1954.

## סרטיו
### כעורך
בגרמניה ובאוסטריה:



### סרטיו כבמאי

## פרסים
[ממוזער|351x351 פיקסלים| קבר ויקטור גרטלר ב[בודפשט. בית עלמין פרקשראטי: 6 / 9-1-146.]]
* פרס קושוט (1957)
* פרס האמן הדגול (1966)

## ספרו
* הסרט שלי (1942 - אוטוביוגרפיה)

## לקריאה נוספת
* לקסיקון ביוגרפי הונגרי 1978-1991 (A-Z).

## קישורים חיצוניים

* על הסרטת אחד מסרטיו בטרקסנטמיקלוש (בהונגרית)

## הערות שוליים

קטגוריה:יהודים זוכי פרס קושוט
קטגוריה:תסריטאי קולנוע יהודים הונגרים
קטגוריה:במאי קולנוע יהודים הונגרים
קטגוריה:יהדות בודפשט
קטגוריה:בודפשט: אישים
קטגוריה:הונגרים שנולדו ב-1901
קטגוריה:הונגרים שנפטרו ב-1969
גל גברעם

**גל גברעם** (נולדה ב-1 במאי 2001) היא אושיית רשת, שחקנית, דוגמנית ומנחת טלוויזיה ישראלית.

## ביוגרפיה
גברעם נולדה בנתניה. הוריה התגרשו כשהייתה בת ארבע, בגיל שמונה אביה עזב את הבית וניתק עם המשפחה קשר, והיא גדלה עם אמהּ מירה עטיה, שתי אחיותיה ואחיה-התאום.

בשנת 2015 ניצחה בתוכנית המציאות "הבנים והבנות" בערוץ הילדים בעונה השלישית, ביחד עם הבנות נועה כהן וסשה סבירדנקו - כשבנוסף גל גם זכתה בתואר חביבת הקהל.

ב-2017 הנחתה את התוכנית היומית לנוער "אונליין" של ערוץ הילדים אצל HOT, בין השאר לצד קים אור אזולאי וטיילור מלכוב, ביוני של אותה שנה התארחה בשיר "לובשת קיץ" של פלג ואלון ו-ויק.

בנוסף ב-2017 דגמנה את קולקציית בגדי הים YOUNG של רשת ההלבשה התחתונה הישראלית "אפרודיטה". לפני כן הצטלמה לחברות אופנה ישראליות, בהן "גליתה", "פוקס" וטוונטי פור סבן. כמו כן, עשה שיתופי פעולה עם מותגים דוגמת "קלווין קליין", "עדיקה", "הוליסטר" ו"איל מקיאג'".

בשנת 2018 גילמה את אור, שחקנית בצוות בידור של המלון בסדרת הנעורים "אילת". בנוסף ב-2018, השתתפה בעונה השנייה של סדרת הרשת "No_Filter#" של אתר פרוגי (מבית ynet).

ב-25 באוגוסט 2019 התגייסה לצה"ל. היא השתחררה בדצמבר 2021.

בדצמבר 2020 החלה להשתתף בעונה ה-11 של תוכנית המציאות "האח הגדול" ברשת 13, והודחה תשיעית.

ביום העצמאות 2021 הנחתה לצד קובי מחט את אולפן הבוקר של רשת 13.

בשנת 2022 החלה לשחק בסדרת הנוער "סקיי" בתפקיד סיגל, עובדת בבית הקפה של עוצמה.

בשנת 2023 גל נבחרה לשחק בסדרה "רוני ותום" בתפקיד אורית, מחנכתם של רוני ותום בעונה הראשונה והשנייה.

## חיים אישיים
מדצמבר 2020 הייתה גברעם בזוגיות עם יוצא "האח הגדול" תום חיימוב, אותו הכירה כשהשניים השתתפו יחד בתוכנית. באפריל 2022 פורסם כי השניים נפרדו.

במרץ 2022 חשפה בפוסט כי מזה כחצי שנה היא מתמודדת עם דיכאון.

## קישורים חיצוניים

* 
* 

## הערות שוליים

קטגוריה:מנחות ערוץ הילדים
קטגוריה:מנחים ישראלים
קטגוריה:מתחרי האח הגדול (ישראל)
קטגוריה:מתחרי הבנים והבנות
קטגוריה:פעילות אינטרנט ישראליות
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:תאומים ישראלים
קטגוריה:ישראליות שנולדו ב-2001
קטגוריה:ישראלים שנולדו ב-2001
עלי שריף אל-עמאדי

[ממוזער|אל-עמאדי עם נפגש מקבילו האמריקאי [סטיבן מנושין בדוחא, 2017]]
**עלי שריף אל-עמאדי** (בערבית: **علي شريف العمادي**) הוא כלכלן ואיש עסקים קטרי. הוא מכהן כשר האוצר של קטר מאז יוני 2013. הוא משמש גם כיו"ר קבוצת QNB ונמצא בדירקטוריון של אורדו, הבנק התוניסאי-קטרי, ואיגוד הבנקים הערבים.

## ראשית חייו
אל-עמאדי הוא בעל תואר ראשון במימון מאוניברסיטת אריזונה.

## קריירה
אל-עמאדי עבד במחלקה לבקרת בנקאות בבנק המרכזי בקטר במשך שמונה שנים עד שנת 1998. הוא הצטרף לבנק הלאומי של קטר בשנת 1998. הוא מונה למנכ"ל הבנק בשנת 2005. עמאדי נכלל ברשימת 100 הערבים החזקים ביותר בפברואר 2013 והגיע למקום ה-32 בשל תפקידו בצמיחה המהירה והרחבתו של הבנק הלאומי של קטר. כהונתו נמשכה עד יוני 2013. הוא מונה לשר הכלכלה והאוצר ב-26 ביוני בדירוג מחדש של הממשלה בעקבות עלייתו של השייח' תמים בן חמד אאל ת'אני לתפקיד אמיר קטר. עמאדי החליף בתפקיד את יוסף חוסיין כמאל.

הוא הוכרז כחבר המועצה המינהלית של רשות ההשקעות בקטר (QIA) ב-1 ביולי 2013. כמו כן, הוא מונה ליו"ר דירקטוריון בבנק הלאומי של קטר ב-7 ביולי 2013.

## קישורים חיצוניים

## הערות שוליים

קטגוריה:פוליטיקאים קטרים
קטגוריה:שרי אוצר
קטגוריה:קטרים שנולדו במאה ה-20
פליקס קולמר

**פליקס קולמר** (3 במאי 1922 – 5 באוגוסט 2022) היה פיזיקאי יהודי-צ'כי, ניצול השואה, שהתמחה בתחום האקוסטיקה. במהלך מלחמת העולם השנייה והשואה הוא היה פעיל במחתרת הצ'כית והיה בין הבודדים שהצליחו להימלט מאושוויץ.

## קורות חיים
קולמר נולד בפראג בשנת 1922 למשפחה יהודית מתבוללת. אביו נפטר בשנת 1932. הוא בילה חופשות באוסטריה אצל דודו. כתוצאה מכך הוא היה באוסטריה במהלך הפלישה הנאצית לצ'כוסלובקיה.

## בטרזין
קולמר נבחר להיות חלק מעובדי הכפייה שבנו את גטו טרזיינשטט, ונשלח בטרנספורט הראשון לטרזין. הטרספורט כלל גברים יהודים צעירים בעלי כושר עבודה, מתוך כוונה שהגברים יסייעו בבניית הגטו. בטרזין הוא נאלץ במיוחד לבנות מיטות קומתיים, מכיוון שהיה לו ניסיון בנגרות. בשלב מסוים הוא נכלא במבצר הקטן, והיחס לאסירים על ידי האס אס, הביא אותו להצטרף לתנועת ההתנגדות. הוא מצא מסלול מילוט מחוץ לטרזין, אך מעולם לא השתמש בו בעצמו; המסלול שימש כמה אסירים מאוחר יותר. הוא הצליח להשתמש במעמדו כדי להגן באופן זמני על כמה מבני משפחתו, כולל סבתו, אמו וארוסתו. אמו נפטרה בטרזיינשטט בשנת 1941.

## גירוש לאושוויץ ובריחה
באוקטובר 1944 נשלח קולמר לאושוויץ-בירקנאו. על פי זיכרונותיו המאוחרים הוא הגיע לטרנספורט עם 1,500 איש, מהם 1,250 נשלחו מיד לתאי הגזים על ידי יוזף מנגלה. קולמר שרד רק את הבחירה הראשונית הזו מכיוון שאסיר שלא הכיר אמר לנאצים שהוא עובד מתכת. ביחד עם חבר הוא הצליח להימלט מאושוויץ בקפיצה לרכבת, שפניה היו למחנה גרוס-רוזן, והגיע למחנה המשנה פרידלנד.

## לאחר המלחמה
לאחר המלחמה עבד קולמר כמהנדס חשמל והפך למומחה לאקוסטיקה. קולמר החל להרצות לא רק בתחום התמחותו, אלא גם על מלחמת העולם השנייה. הוא קיבל כמה פרסים על פעילותו בתנועת ההתנגדות, מחקרו המדעי וגבורתו. הוא גם סייע לקורבנות הנאצים שביקשו פיצויים. היה סגן נשיא הוועד הבין לאומי של אושוויץ.

נפטר ב-5 באוגוסט 2022.

## קישורים חיצוניים

## הערות שוליים

קטגוריה:פיזיקאים יהודים צ'כים
קטגוריה:ניצולי השואה: צ'כיה
קטגוריה:אסירים במחנה הריכוז אושוויץ
קטגוריה:אסירים בגטו טרזיינשטט
קטגוריה:בורחים מכליאה על ידי גרמניה הנאצית
קטגוריה:מהנדסי חשמל יהודים
קטגוריה:יהודים שהגיעו לגיל מאה
קטגוריה:צ'כים שנולדו ב-1922
קטגוריה:צ'כים שנפטרו ב-2022
פניני הלכה לילדים

**פניני הלכה לילדים** היא סדרת ספרי ילדים, המבוססת על הסדרה פניני הלכה שכתב הרב אליעזר מלמד, ויוצאת לאור על ידי מכון הר ברכה. מטרת הסדרה להנגיש את תוכן ההלכות לילדים בצורה קלילה ובהירה. הספרים משלבים הלכות לצד המחשות בעזרת איורים וקטעי קומיקס. מאייר ועורך הסדרה הוא הרב יאיר ביטון.

## הספרים בסדרה
נכון לשבט תשפ"ו (2026) ישנם חמישה עשר ספרים בסדרה:
* **שבת חלק א** – עוסק בהלכות הכנות לשבת, הדלקת נרות שבת, תפילות השבת, קידוש, סעודות שבת, הבדלה ומלווה מלכה.
* **שבת חלק ב** – עוסק ברוב מלאכות שבת: בישול, ברירה והכנת מאכלים, מלאכות הבגד והטיפול בגוף, מלאכת בונה וסותר, מבעיר ומכבה (כולל דיני חשמל), כותב, צובע ומוחק.
* **שבת חלק ג** – עוסק בחלק ממלאכות שבת ודינים נוספים הקשורים לשמירת השבת: מלאכות שבצומח, בעלי חיים, מלאכת הוצאה, צביון השבת, מוקצה, מלאכה על ידי קטן וגוי, מעשה שבת, פיקוח נפש ותחום שבת.
* **ברכות חלק א** – עוסק בהלכות נטילת ידיים לפני הסעודה, ברכת המוציא, ברכת המזון וזימון, וברכת חמשת מיני דגן.
* **ברכות חלק ב** – עוסק בהלכות ברכת היין, ברכת בורא פרי העץ והאדמה וברכת שהכל, כללי ברכה ראשונה וברכה אחרונה, ברכות הריח והראיה, ברכת הגומל, ברכות שהחיינו והטוב והמיטיב, ותפילת הדרך.
* **תפילה חלק א** – עוסק בהלכות תפילה במניין, הכנות לתפילה ומקום התפילה, נוסחי העדות השונות, אמירת קרבנות ופסוקי דזמרא, ועוד.
* **תפילה חלק ב** – עוסק בהלכות קריאת שמע, תפילת עמידה, חזרת הש"ץ, ברכת כהנים, נפילת אפיים, קריאת התורה, קדיש, תפילות מנחה וערבית, קריאת שמע על המיטה ועוד.
* **שביעית ויובל** – עוסק בהלכות שנת השמיטה, היתר מכירה ואוצר בית דין, שמיטת כספים, מצוות היובל וחזון השביעית.
* **סוכות** – עוסק בהלכות חג הסוכות.
* **ליל הסדר**  – עוסק בהלכות ליל הסדר. כולל גם הגדה של פסח מלווה באיורים.
* **פסח** – עוסק בהלכות חג הפסח.
* **ימים נוראים – ראש השנה** – עוסק בהלכות ראש השנה.
* **ימים נוראים – יום הכפורים** – עוסק בהלכות עשרת ימי תשובה ויום הכיפורים.
* **חנוכה** – עוסק בהלכות חנוכה.
* **פורים** – עוסק בהלכות פורים. כולל מגילת אסתר מלווה באיורים.
בנוסף, ישנה חוברת לימוד לבתי הספר בשם **בשבילי ההלכה** על הלכות ברכות המבוססת על הספרים בסדרה. 

## ראו גם
* פניני הלכה
* מכון הר ברכה

## קישורים חיצוניים
* אתר האינטרנט של פניני הלכה לילדים ויצירות נוספות של הרב יאיר ביטון
* 
קטגוריה:סדרות ספרים בעברית
קטגוריה:ספרי הלכה
קטגוריה:מכון הר ברכה
רפובליקני בשם בלבד

**רפובליקני בשם בלבד** (באנגלית: **Republican In Name Only**) הוא כינוי גנאי בשיח הפוליטי האמריקאי, בעיקר בפי חברי המפלגה הרפובליקנית כנגד חבריהם למפלגה, שדעותיהם לא מספיק שמרניות לכאורה, או שהם תומכים בעמדות הדמוקרטים בסוגיות שונות, ומתראיינים לכלי התקשורת שנוטים לדמוקרטים.

תחילת השימוש בכינוי הוא בשנות ה-20, והוא הפך לפופולרי בשנות ה-50 ובתקופת כהונתו של הנשיא רונלד רייגן בשנות ה-80. ראשי התיבות של המושג באנגלית הם RINO, אשר נשמעים כמו המילה "rhino" (קרנף).

לאחר הבחירות לנשיאות ארצות הברית 2020 השתמש הנשיא הרפובליקני דונלד טראמפ בכינוי זה כנגד מושל ג'ורג'יה בריאן קמפ בחשבון הטוויטר שלו וכן כלפי רפובליקנים שקראו להצביע למועמד הדמוקרטים בבחירות, ג'ו ביידן.

## ראו גם
* שום סקוטי אמיתי - הכשל הלוגי של כינוי הגנאי
* דמוקרט בשם בלבד - הגרסה המקבילה אצל חברי המפלגה הדמוקרטית

## קישורים חיצוניים

## הערות שוליים

קטגוריה:ביטויים ומושגים פוליטיים אמריקאיים
דמוקרט בשם בלבד

**דמוקרט בשם בלבד** (באנגלית: **Democrat In Name Only**) הוא כינוי גנאי בשיח הפוליטי האמריקאי, בעיקר בפי חברי המפלגה הדמוקרטית כנגד חבריהם למפלגה שדעותיהם לא תואמות את רוח המפלגה. השימוש בביטוי החל בתחילת המאה ה-20.

## מקור הביטוי
הביטוי הושמע לראשונה ב 1908 על ידי Alven B. Goodbar בתגובה לפניה של התנועה הדמוקרטית אליו, בבקשה לתרום לקמפיין של המועמד הדמוקרטי William Jennings Bryan. גודבאר הגיב לפניה "אני לא רואהב Bryan דמוקרט או כזה שפועל לפי עקרונות דמוקרטיים ומקדם אותם . הוא דמוקרט בשם בלבד  אך בפועל הוא פופוליסט שעל ידי אבולוציה הפך לסוציאליסט".

## ראו גם
* שום סקוטי אמיתי – הכשל הלוגי של כינוי הגנאי
* רפובליקני בשם בלבד – הגרסה המקבילה אצל חברי המפלגה הרפובליקנית

## קישורים חיצוניים

## הערות שוליים

קטגוריה:ביטויים ומושגים פוליטיים אמריקאיים
קטגוריה:כינויי גנאי
רב גמדא

**רב גמדא** היה אמורא בבלי, תלמידו של רבא ובכל הש"ס מביא מימרות בשמו, ולימים נמנה רב גמדא על גדולי הדור בדור השישי לאמוראי בבל, יחד עם אמימר, מר זוטרא ורב אשי.

מסופר במסכת נדרים שפעם אחת מסר רב גמדא לספונאי כסף כדי שיקנו בו דבר מה. משלא מצאו את מבוקשו החליטו לקנות בכסף קוף עבורו. הקוף נשמט מהם, ברח ונכנס לחור באדמה. הספנים חפרו אחריו ומצאוהו רובץ על אוצר מרגליות יקרות ערך, והביאו לו את האוצר.

## קישורים חיצוניים
* 

## הערות שוליים

קטגוריה:הדור השישי לאמוראי בבל
קטגוריה:תלמידי רבא
קטגוריה:תלמידי רב פפא
הר ברטון (אנטארקטיקה)

**הר ברטון** (באנגלית: **Mount Burton**) הוא פסגה ברכס בארקר, בהרי ויקטורי, באזור חוף בורכגרווינק, בארץ ויקטוריה, שבאנטארקטיקה.

ההר עשוי אבן חול מסוג גריווקה, ובשל כך צבעו האפור.

ההר ממוקם בצידו המערבי של שפכו של קרחון אוסוגה.

גובהו של ההר 2,740 מטרים מעל פני הים; לפי מקורות אחרים גובהו של ההר 2,900 מטרים מעל פני הים - ובהתאם, הוא ההר ה-289 בגובהו באנטארקטיקה.

## היסטוריה
### מקור השם

שמה של הפסגה ניתן לה על ידי המשלחת האנטארקטית של פדרציית מועדוני טיפוס ההרים של ניו זילנד ( the New Zealand Federated Mountain Clubs Antarctic Expedition), שחקרה את אנטארקטיקה בעונת המחקר (הקיץ האנטארקטי) 1962–1963.

המשלחת קראה להר על שמו של ויליאם ברטון (William Burton), שהיה איש צוות בספינה טרה נובה אשר שימשה את המשלחת האנטארקטית הבריטית (משלחת טרה נובה), אשר חקרה את אנטארקטיקה בין השנים 1910–1913 בפיקודו של רוברט פלקון סקוט.

ברטון, שהתגורר בניו זילנד, היה אורח של צי ארצות הברית, במסגתו ערך ביקור באנטארקטיקה בעונת המחקר (הקיץ האנטארקטי) 1962–1963, יחד עם שני משתתפים נוספים ממשלחתו של רוברט סקוט.

## קישורים חיצוניים
* הר ברטון באתר הסקר הגאולוגי של ארצות הברית
* הר ברטון באתר הגאזט האנטארקטי של ממשלת ניו זילנד
* הר ברטון באתר הגאזט האנטארקטי של ממשלת אוסטרליה
* הר ברטון באתר הגאזט האנטארקטי המשווה SCAR של ממשלת אוסטרליה
* הר ברטון באתר peakery (מרחקים לאתרים סמוכים)

## הערות שוליים

ברטון
ברטון
דוקטרינת רייגן

**דוקטרינת רייגן** (באנגלית: **Reagan Doctrine**) הייתה מדיניות חוץ שהוכרזה על ידי נשיא ארצות הברית רונלד רייגן במהלך המלחמה הקרה.

הדוקטרינה ייצגה קו ניצי של ארצות הברית כנגד יריבתה ברית המועצות, והייתה בסיס של מדיניות החוץ של ארצות הברית , בעיקר במסגרת יחסי ארצות הברית–ברית המועצות מראשית שנות ה-80 ועד סוף המלחמה הקרה והתפרקות ברית המועצות בשנת 1991.

על פי דוקטרינת רייגן, העניקה ארצות הברית סיוע גלוי וסמוי למלחמות גרילה ותנועות התנגדות אנטי-קומוניסטיות, במטרה להפיל שלטונות פרו-סובייטים ברחבי העולם (בדגש על אפריקה, אסיה ואמריקה הלטינית).

דוקטרינה הוכרזה בנאום מצב האומה שלו ב-6 בפברואר 1985.

## רקע
[ממוזער|רייגן בפגישה עם ראשי ה[מוג'אהדין האפגני בחדר הסגלגל ב-1983]]
דוקטרינת רייגן היא חלק ממסורת של נשיאים המפתחים דוקטרינות ביחס ליחסי החוץ של ארצות הברית בהתאם לרוח התקופה. קדמו לכך הנשיאים ג'יימס מונרו (1823), הארי טרומן (1947), דווייט אייזנהאואר (1956–1957) וריצ'רד ניקסון (1969).

הממשל האמריקאי כבר החל בחימוש כוחות אנטי-סובייטים עוד לפני הפיכתו לנשיא. העדות האחרונה לכך היא חימוש לוחמי מוג'אהדין באפגניסטן אל מול הפלישה הסובייטית בסוף שנות ה-70 על ידי ממשלו של ג'ימי קרטר.

## הדוקטרינה
[ממוזער|ה[קונטראס בניקרגואה, שנתמכו על ידי הממשל האמריקאי]]
עם תחילת כהונתו של רייגן (ינואר 1981), רצו אנשי הממשל להרחיב את הנעשה באפגניסטן. המדינות הראשונות שחוו התערבות אמריקאית היו ניקרגואה ואנגולה. הדוקטרינה המשיכה להתקיים גם אצל סגנו וממשיכו של רייגן, הנשיא ג'ורג' הרברט ווקר בוש, אך התפוגגה עם סיומה של המלחמה הקרה.

## ראו גם
* הרתעה (אסטרטגיה)
* סתיו העמים
* התפרקות ברית המועצות

קטגוריה:ערכים שבהם תבנית בריטניקה אינה מתאימה
קטגוריה:אנטי קומוניזם
קטגוריה:המלחמה הקרה: דוקטרינות ואסטרטגיות
רייגן
קטגוריה:ארצות הברית: יחסי חוץ
קטגוריה:נשיאות רונלד רייגן
קטגוריה:ביטויים ומושגים פוליטיים אמריקאיים
קטגוריה:יחסי ארצות הברית – ברית המועצות